המערב התיכון

המערב התיכון של ארצות הברית (באנגלית: Midwestern United States), אשר מכונה גם המערב התיכון (Midwest), הוא אזור נרחב הכולל 12 מדינות שממוקמת במרכז ארצות הברית אשר מילא לאורך השנים תפקיד מרכזי בכלכלה ובתרבות האמריקנית. כיום, אזור המערב התיכון הוא אחד מארבעת אזורי מפקד האוכלוסין של ארצות הברית אשר כולל את המדינות אוהיו, איווה, אילינוי, אינדיאנה, דקוטה הצפונית, דקוטה הדרומית, ויסקונסין, מיזורי, מינסוטה, מישיגן, נברסקה וקנזס. לאזור המערב התיכון גאוגרפיה מגוון. האזור כולל אזור מישוריים עצומים, אך בחלקו המזרחי הוא מכיל גם אזורים הרריים מיוערים נרחבים. חלק גדול מאזור המערב התיכון מכיל קרקעות חקלאיות פוריות, ועל כן אזור המערב התיכון הינו מאזורי החקלאות הבולטים בארצות הברית. אזור הימות הגדולות, הכולל את ימת מישיגן, ימת סופיריור, ימת אירי וימת יורון, מהווה את המערכת הגדולה ביותר של ימות מים מתוקים על פני כדור הארץ. הימות הגדולות, בנוסף לנהר המיסיסיפי ונהר אוהיו, ממלאים תפקיד משמעותי גם בכלכלת האזור. אזור המערב התיכון מכיל גם אזורים מיוערים רבים, ובהם האזורים אזור הרי אוזרק במיזורי ואזור הבדלנס בדקוטה הדרומית אשר מהווה מוקד פופולריה לפעילויות פנאי בחיק הטבע. אזור המערב התיכון היה אזור בעל חשיבות כלכלית ניכרת לארצות הברית לאורך ההיסטוריה. בעבר האזור כונה גם "סל הלחם של אמריקה" בשל התפקיד המרכזי של האזור בתפוקה החקלאית של ארצות הברית. תירס, פולי סויה וחיטה הם מהגידולים המרכזיים של אזור המערב התיכון, והאדמה העשירה והפורייה של האזור תרמה רבות לכך שזהו כיום אחד מהאזורים החקלאיים עם התפוקה הגדולה ביותר בעולם. בשל כך חלק ניכר מאזור המערב התיכון כונה גם לאורך השנים חגורת התירס. אזור המערב התיכון הוא גם המקום בו החלה תעשיית הרכב האמריקאית, כאשר העיר דטרויט אשר במישיגן, היתה נודעת בעבר בכינוי "Motor City" משום שהיא שימשה כמרכז ההיסטורי של תעשיית הרכב האמריקנית. האזור נודע במיוחד גם לאורך ההיסטוריה בשל התעשייה הניכרת שפועלת בתחומו ובשל תעשיות ייצור הפלדה הרבים שפועלים בתחומו - במיוחד במדינות אוהיו, אינדיאנה ואילינוי. הדעיכה של התעשיות הללו במהלך המחצית השנייה של המאה ה-20 הובילה לכך שחלק ניכר מאזור המערב התיכון כונה גם אזור חגורת החלודה. בעקבות מגמה זו הכלכלה של ערים כמו דטרויט, קליבלנד וגארי, חוו פגיעה קשה לאחר שמפעלים רבים נסגרו או הועברו למדינות אחרות. למרות הדעיכה בענף התעשייה אזור המערב התיכון נותר אזור בעל חשיבות מרכזית בכלכלה האמריקנית. העיר שיקגו שבמדינת אילינוי היא עודנה מהמרכזים הפיננסיים ומרכזי המסחר החשובים ביותר בארצות הברית, ונמצאים בין היתר שוק הסחורות של שיקגו ומוסדות פיננסיים גדולים אחרים. לפי מפקד האוכלוסין האמריקני של 2020 אזור המערב התיכון הכיל באותה העת מעל ל-68 מיליון אנשים, והינו אחד מהאזורים המאוכלסים ביותר בארצות הברית. אזור המטרופולין של שיקגו היא האזור המטרופוליני השלישי בגודל אוכלוסייתו בארצות הברית ושיקגו עצמה מהווה את אחד מהאזוריים המרכזיים בתרבות, בכלכלה ובתחבורה של אזור המערב התיכון. אזורי מטרופולין מרכזיים אחרים במערב התיכון כוללים את אזור המטרופולין של סיינט פול-מיניאפוליס, את אזור המטרופולין של דטרויט, את אזור המטרופולין של סנט לואיס, את אזור המטרופולין של קליבלנד ואת אזור המטרופולין של קנזס סיטי. שבעוד שאזור המערב התיכון מכיל מספר אזורי מטרופולין נרחבים עם כמות גדולה של אוכלוסייה, אזור המערב התיכון מכיל גם אזורים כפריים ואזורים שוממים רבים עם אוכלוסייה דלילה למדיי - במיוחד במדינות כמו דקוטה הצפונית, דקוטה הדרומית ונברסקה. אזור המערב התיכון הוא גם אזור מגוון למדיי מבחינה אתנית. האזור מכיל אוכלוסיות גדולות של אנשים ממוצא גרמני, אירי וסקנדינבי, אשר אבותיהם היגרו לאזור במקור לאורך המאה ה-19 ובתחילת המאה ה-20. השפעת התרבויות של אותן קהילות המהגרים ניכרת עד היום בתרבות, באוכל ובפסטיבלים הפופולריים ביותר באזור המערב התיכון. בעשורים האחרונים ישנה הגירה ניכרת לאזור המערב התיכון של מהגרים מאמריקה הלטינית ומאסיה - במיוחד לערים כמו שיקגו, מיניאפוליס ודטרויט. המונח "המערב התיכון" יוחס לחלקים במרכז ארצות הברית החל משלהי המאה ה-19. במקביל נעשה שימוש באותה תקופה במונח "המערב האמצעי" (Middle West) על ידי חוקרים רבים. כינוי נוסף לאזור הוא "לב הארץ" (Heartland). כינויים אחרים לאזור אשר יצאו משימוש כוללים את "צפון מערב" או "צפון המערב הישן" (Old Northwest) שנקראו על שם "טריטוריית צפון מערב" ו"אמריקה התיכונה" (Mid-America). ארבע המדינות המערביות - דקוטה הצפונית, דקוטה הדרומית, קנזס ונברסקה היו חלק מ"המערב הישן" בשלהי המאה ה-19. שיקגו היא העיר הגדולה ביותר באזור המערב התיכון הפארק הלאומי אייל רויאל בחצי האי העליון של מישיגן קו הרקיע של סיינט לואיס מטיילים שטים בקאנו באזור הרי אוזארק מחוז דור בויסקונסין ביזונים בפארק הלאומי בדלנדס בדקוטה הדרומית הר ראשמור בדקוטה הדרומית place/Lower-Midwest המערב התיכון, באתר אנציקלופדיה בריטניקה (באנגלית) "Census Regions and Divisions of the United States" (PDF). United States Department of Commerce, Economics and Statistics Administration, United States Census Bureau, Geography Division. אורכב מ-המקור (PDF) ב-21 בספטמבר 2013. {{cite web}}: (עזרה) Oxford English Dictionary entries for "Midwestern", "Midwest", and "Midwesterner", http://www.oed.com/ Merriam-Webster online ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.